इब्राहिम, पृथ्वीराज पर फिल्माए गए सीन, काजोल ने शेयर की अपनी फर्स्ट लुक फोटो
हिमाचल के ओल्ड मनाली में फिल्म सरजमीं की शूटिंग वन विहार में हुई । काजोल के मुंबई लौटने के कारण रामगढ़ हेरिटेज विला से शूटिंग यूनिट आज से ओल्ड मनाली में शूटिंग के लिए पहुंची। यहां इब्राहिम अली खान व पृथ्वीराज पर फिल्म के सीन फिल्माए गए।
हिमाचल के ओल्ड मनाली में फिल्म सरजमीं की शूटिंग वन विहार में हुई । काजोल के मुंबई लौटने के कारण रामगढ़ हेरिटेज विला से शूटिंग यूनिट आज से ओल्ड मनाली में शूटिंग के लिए पहुंची। यहां इब्राहिम अली खान व पृथ्वीराज पर फिल्म के सीन फिल्माए गए।
देवदार के वृक्षों के बीच ओल्ड मनाली के वन विहार में हो रही शूटिंग के दौरान भारत पाकिस्तान की आर्मी पर सीन फिल्माए गए । शूटिंग के लिए बनाए गए हट्स के अंदर व बाहर गोलियों की आवाज गूंजती रही ।
काजोल ने ट्विटर पर शेयर किए फोटो
काजोल देवगन ने स्पेन रिजॉर्ट से जाने से पूर्व अपने फोटो फेसबुक व ट्विटर पर शेयर किए हैं। जिसमें काजोल ने लिखा है, 'स्पेडिंग द डे विद यूअर फर्स्ट लव विद कैमरा' उन्होंने अपने 2 फोटो भी शेयर किए हैं जिसमें काजोल बेहद खूबसूरत नजर आ रही हैं ।
वेब सीरीज नंदा देवी की शूटिंग रुकी
ताजा हिमपात के कारण वेब सीरीज नंदा देवी की शूटिंग रोक दी गई है। आज शूटिंग यूनिट को लाहौल के सिस्सू पहुंचना था मगर सुबह मौसम खराब होने के कारण यूनिट सोलंग नाला से आगे नहीं जा पाई । पिछले कल शाम को समय यूनिट के कोठी से पैकअप करने के बाद वेब सीरीज के मुख्य कलाकार सुनील शेट्टी दिनभर आराम करने के बाद शाम करीब 4 बजे यूनिट स्थल पर पहुंच गए। उनके साथ जुगल हंसराज भी थे।
यूनिट ने सुनील व जुगल पर कोठी में बचे सीन फिल्माए। शूटिंग रात 8 बजे तक चली। कोठी में यूनिट की शूटिंग पूरी कर ली गई है व अब लाहौल के सिस्सू में 3 दिन शूटिंग होनी है। एक दिन बर्फबारी की भेंट चढ़ चुका है व कल भी हिमपात व बारिश की संभावना जताई जा रही है।
सिस्सू में नहीं हो पाई है रहने की व्यवस्था
सिस्सू में यूनिट के रहने की व्यवस्था न होने के कारण यूनिट को हर रोज वापस मनाली आना पड़ेगा। जिसका सीधा असर टाइमिंग शेड्यूल पर पड़ रहा है। सूत्रों के अनुसार कल अगर मौसम साथ देता है तो यूनिट सिस्सू में शूटिंग के लिए जाएगी। आज सुबह वेब सीरीज नंदा देवी की यूनिट 3 बजे सिस्सू के लिए रवाना हो गई थी मगर सोलंग नाला में बर्फबारी के कारण वाहन आगे नहीं जा पाए।